

VLADA REPUBLIKE HRVATSKE

Zagreb, 21. svibnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog rješenja o odobrenju sredstava na teret Proračunske zalihe Državnog proračuna Republike Hrvatske za 2020. godinu, za upućivanje financijske pomoći za globalnu borbu protiv bolesti COVID-19 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

**KLASA:**

**URBROJ:**

**Zagreb,**

 Na temelju članka 16. stavaka 1. i 3. Zakona o izvršavanju Državnog proračuna Republike Hrvatske za 2020. godinu (Narodne novine, broj 117/19), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2020. godine donijela

**R J E Š E N J E**

**o odobrenju sredstava na teret Proračunske zalihe**

**Državnog proračuna Republike Hrvatske za 2020. godinu**

 Na teret Posebnog dijela Državnog proračuna Republike Hrvatske za 2020. godinu (Narodne novine, broj 117/19), Razdjela 025 - Ministarstvo financija, Glave 02506 Ministarstvo financija - ostali izdaci države, Aktivnosti 539019 - Proračunska zaliha, račun 385 Izvanredni rashodi, odobrava se u kunskoj protuvrijednosti prema srednjem tečaju Hrvatske narodne banke na dan isplate Svjetskoj zdravstvenoj organizaciji (WHO) iznos od 600.000,00 EUR, te UN COVID-19 Response and Recovery Multi-partner Trust Fund (COVID-19 MPTF) iznos od 400.000 EUR za globalnu borbu protiv bolesti COVID-19.

 Ministarstvo vanjskih i europskih poslova dužno je od primatelja sredstava ishoditi izvješće o zakonitom, namjenskom i svrhovitom utrošku dodijeljenih sredstava proračunske zalihe i dostaviti ga Ministarstvu financija.

 Za izvršenje ovog Rješenja zadužuje se Ministarstvo financija.

Dostaviti:

- Ministarstvo financija

- Ministarstvu vanjskih i europskih poslova

- Ministarstvu zdravstva

**P R E D S J E D N I K**

## Andrej Plenković

**O B R A Z L O Ž E N J E**

Ministarstvo financija zaprimilo je zahtjev Ministarstva vanjskih i europskih poslova kojim se traži da se na teret Proračunske zalihe Državnog proračuna Republike Hrvatske za 2020. godinu odobre sredstva u iznosu od 1.000.000,00 EUR i to: Svjetskoj zdravstvenoj organizaciji (WHO) iznos od 600.000,00 EUR, te UN COVID-19 Response and Recovery Multi-partner Trust Fund (COVID-19 MPTF) iznos od 400.000,00 EUR za globalnu borbu protiv bolesti COVID-19.

Vlada Republike Hrvatske je na sjednici održanoj 7. svibnja 2020. donijela Odluku o upućivanju financijske pomoći za globalnu borbu protiv bolesti COVID-19. Sukladno točki IV. navedene Odluke financijska sredstva potrebna za provedbu ove Odluke u visini od 1.000.000,00 EUR u kunskoj protuvrijednosti prema srednjem tečaju Hrvatske narodne banke na dan isplate, osigurat će se u Državnom proračunu Republike Hrvatske za 2020. godinu na teret sredstava Proračunske zalihe.

Donirana sredstva usmjerit će se na financiranje istraživanja u dijagnostici, liječenju i na pronalasku cjepiva protiv novog SARS-CoV-2 virusa, te jačanje sustava javnog zdravstva, putem Svjetske zdravstvene organizacije (WHO) i drugih odgovarajućih međunarodnih organizacija i institucija.

Stavkom 3. članka 16. Zakona o izvršavanju Državnog proračuna Republike Hrvatske za 2020. godinu (Narodne novine, broj 117/19) propisano je da o korištenju sredstava proračunske zalihe odlučuje Vlada Republike Hrvatske.

Sukladno toj odredbi, a temeljem zahtjeva Ministarstva vanjskih i europskih poslova, Ministarstvo financija predlaže Vladi Republike Hrvatske da iz odobri iz Proračunske zalihe za 2020. godinu ukupni iznos od 1.000.000,00 EUR i to: Svjetskoj zdravstvenoj organizaciji (WHO) iznos od 600.000,00 EUR, te UN COVID-19 Response and Recovery Multi-partner Trust Fund (COVID-19 MPTF) iznos od 400.000,00 EUR za globalnu borbu protiv bolesti COVID-19.